Nederland i Eurovision Song Contest

Nederland debuterte i den aller fyrste utgåva av Eurovision Song Contest i 1956, og var det fyrste landet til å opptre i Eurovision Song Contest, då Jetty Paerl var fyrste artist til å opptre i finalen med songen «De vogels van Holland». Nederland har delteke 62 gongar og er eit av landa med flest deltakingar i Eurovision Song Contest. Nederland har sidan debuten berre stått over tevlinga fire gongar: i 1985 og 1991, då finalane vart arrangert same dag som det er minnedag i Nederland for offera i andre verdskrigen; og i 1995 og 2002 på grunn av dårlege resultat åra før. Nederland har vunne tevlinga fem gongar: i 1957, 1959, 1970, 1975 og 2019.

 Historikk 
Nederland var eitt av sju land som deltok i den fyrste utgåva av Eurovision Song Contest i sveitsiske Lugano i 1956. Nederland fekk æra av å vere det fyrste landet til å opptre i Eurovision Song Contest, med artisten Jetty Paerl og songen «De vogels van Holland». Opphavleg var det allmennkringkastaren NTS og sidan NOS som sendte Eurovision Song Contest i Nederland, men i takt med fleire mediereformer har ulike nederlandske kringkastingsselskap hatt ansvaret for å velje ut det nederlandske bidraget. Sidan 2014 har kringkastaren AVROTROS hatt ansvaret for Nederland si deltaking i Eurovision Song Contest. Finalesendingane vert overførte på den riksdekkjande tv-kanalen NPO 1 via kringkastingsorganisasjonen NPO, som AVROTROS er ein del av.

Dei nederlandske bidraga vart sidan byrjinga valde ut gjennom den nasjonale songtevlinga Nationaal Songfestival. Etter ein serie med svake resultat i perioden 2005-2012, la AVROTROS ned tevlinga og erstatta henne med internt utvalde låtar og artistar.

 Opp- og nedturar 
Nederland hadde ein svært god start i Eurovision Song Contest og vann tevlinga både i 1957 og 1959. Derimot vart 1960-åra ein svak periode for Nederland, blant anna med tre sisteplassar, der to av dei var sisteplassar med null poeng. Men i 1969 vann Nederland Eurovision Song Contest for tredje gong, ein delt siger saman med Frankrike, Spania og Storbritannia. 1970-åra vart ein god periode for Nederland, med ein fjerdeplass i 1972, tredjeplass i 1974 og sin fjerde siger i 1975.
Fram mot tusenårsskiftet hadde Nederland svingande resultat i Eurovision Song Contest, og landet måtte stå over tevlinga i 1995 og 2002 på grunn av dårlege resultat åra før. I åtteårsperioden 2005-2012 kvalifiserte ikkje Nederland seg til éin einaste finale, og ingen andre land har hatt så mange semifinale-deltakingar på rad utan å nå ein finale. Fyrst i 2013 snudde rekkja med dårlege plasseringar, då Anouk tok Nederland til finalen med songen «Birds». Ho kom på niandeplass, noko som var den beste plasseringa til Nederland sidan 1999. Finalen vart også det mest sette programmet i Nederland i 2013, med nesten 5 millionar sjåarar.

I 2014 var Nederland nær ved å vinne sin fyrste siger på nesten 40 år, då duoen The Common Linnets vart nummer to med «Calm After the Storm» - berre slått av Conchita Wurst frå Austerrike. Det nederlandske bidraget fekk 12 poeng frå åtte land – deriblant Noreg. Også i 2016-2019 kvalifiserte Nederland seg til finalen, og i 2019 lykkast det omsider for Nederland å få ein ny siger, då Duncan Laurence gjekk til topps med songen «Arcade». Dette var den femte sigeren til Nederland, og den fyrste sigeren på 44 år. På grunn av sigeren skulle Nederland arrangere tevlinga i 2020, men tevlinga vart avlyst i mars 2020 på grunn av koronavirusutbrotet i Europa.  Men EBU beslutta at Nederland skal arrangere Eurovision Song Contest i 2021 i staden.

På grunn av dei gode resultata etter 2013 har Eurovision Song Contest oppnådd høg popularitet i Nederland. I 2015 var finalen i Eurovision Song Contest det mest sette programmet på nederlandsk fjernsyn gjennom heile året. 4,3 millionar sjåarar fekk med seg finalen på tv-kanalen NPO 1. I 2017 var det tilsvarande talet nærare 4,1 millionar sjåarar, og då Nederland vann i 2019, vart finalen sett av 4,4 millionar - ein marknadsandel på 75 prosent.

 Fråvær 
Nederland er eit av landa med flest deltakingar i Eurovision Song Contest og har berre stått over fire tevlingar. Både i 1985 og 1991 trekte Nederland seg frå tevlinga, ettersom finalane fall på 4. mai – ein nederlandsk minnedag for daude i krigar og konfliktar etter andre verdskrigen. I 1995 og 2002 vart Nederland tvinga til å stå over tevlinga på grunn av dårlege resultat åra før.

I 2000 deltok Nederland, men kringkastaren NOS avbraut sendinga etter éin time på grunn av fyrverkeriulykka i Enschede tidlegare same dag. Også telefonavrøystinga vart avlyst, og difor kom dei nederlandske poenga frå reservejuryen til Nederland.

 Vertskap 
Nederland har arrangert Eurovision Song Contest fire gongar. Fyrste gongen var i 1958, etter at Nederland vann tevlinga året før. Nederland vann på nytt i 1959, men avstod frå å arrangere finalen i 1960 av økonomiske årsaker. I staden stilte sølvvinnaren Storbritannia opp som arrangør av Eurovision Song Contest 1960 – året då Noreg debuterte i Eurovision Song Contest.

Nederland arrangerte tevlinga for andre gong i 1970, etter å ha vunne i 1960. Sigeren delte dei med Frankrike, Spania og Storbritannia, og Nederland fekk arrangøroppgåva etter ei loddtrekking mellom dei og Frankrike. Spania og Storbritannia var uaktuelle for arrangøroppgåva, sidan dei hadde arrangert dei to føregåande finalane.

I 1976 arrangerte Nederland sin tredje finale, etter at Teach-In vann tevlinga året før med songen «Ding-a-dong». Fjerde og førebels siste gong Nederland arrangerte Eurovision Song Contest var i 1980. Eigentleg var det Israel som skulle arrangere finalen, etter å ha vunne på heimebane i 1979. Israelsk fjernsyn bad difor om å få sleppe arrangørjobben, og etter mykje om og men tok Nederland til slutt på seg oppgåva med å arrangere Eurovision Song Contest i 1980.

Nederland skulle også arrangere Eurovision Song Contest i 2020, men tevlinga vart avlyst i mars 2020 på grunn av koronavirusutbrotet i Europa. I staden vedtok EBU at Nederland skulle arrangere tevlinga i 2021. 16. mai 2020, same dato som finalen i Eurovision Song Contest 2020 skulle ha vore, arrangerte Nederland Eurovision: Europe Shine a Light. Dette var eit direktesendt underhaldningsshow som erstatning for Eurovision Song Contest 2020.

 Bidraga 
 År  Artist  Song  Språk  Finalen  Semifinalen Poeng  Plass  Poeng  Plass 1956  Jetty Paerl  «De vogels van Holland»  Nederlandsk  colspan=2 rowspan=2    Corry Brokken  «Voorgoed voorbij»  Nederlandsk  1957  Corry Brokken  «Net als toen»  Nederlandsk 31  1  1958  Corry Brokken  «Heel de wereld»  Nederlandsk  1  9 1959  Teddy Scholten  «Een beetje»  Nederlandsk  21  1  1960  Rudi Carrell  «Wat een geluk»  Nederlandsk  12  2  1961  Greetje Kauffeld  «Wat een dag»  Nederlandsk  6  10  1962  De Spelbrekers  «Katinka»  Nederlandsk  0  13 1963  Annie Palmen  «Een speeldoos»  Nederlandsk  0  13  1964  Anneke Grönloh  «Jij bent mijn leven»  Nederlandsk  2  10  1965  Conny van den Bos  «'t Is genoeg»  Nederlandsk  5  11  1966  Milly Scott  «Fernando en Filippo»  Nederlandsk  2  15  1967  Thérèse Steinmetz  «Ring-dinge-ding»  Nederlandsk  2  14  1968  Ronnie Tober  «Morgen»  Nederlandsk  1  16  1969  Lenny Kuhr  «De troubadour»  Nederlandsk  18  1  1970  Hearts of Soul  «Waterman»  Nederlandsk  7  7  1971  Saskia og Serge  «Tijd»  Nederlandsk  85  6  1972  Sandra og Andres  «Als het om de liefde gaat»  Nederlandsk  106  4  1973  Ben Cramer  «De oude muzikant»  Nederlandsk  69  14  1974  Mouth og MacNeal  «I See a Star»  Engelsk  15  3 1975  Teach-In  «Ding-a-dong»  Engelsk  152  1 1976  Sandra Reemer  «The Party's Over Now»  Engelsk  56  9 1977  Heddy Lester  «De mallemolen»  Nederlandsk  36  12  1978  Harmony  «'t Is OK»  Nederlandsk  37  13  1979  Xandra  «Colorado»  Nederlandsk  51  12  1980  Maggie MacNeal  «Amsterdam»  Nederlandsk  93  5  1981  Linda Williams  «Het is een wonder»  Nederlandsk  51  9  1982  Bill van Dijk  «Jij en ik»  Nederlandsk  8  16  1983  Bernadette  «Sing Me a Song»  Nederlandsk og engelsk  66  7  1984  Maribelle  «Ik hou van jou»  Nederlandsk  34  13  1986  Frizzle Sizzle  «Alles heeft ritme»  Nederlandsk  40  13  1987  Marcha  «Rechtop in de wind»  Nederlandsk  83  5  1988  Gerard Joling  «Shangri-La»  Nederlandsk  70  9  1989  Justine Pelmelay  «Blijf zoals je bent»  Nederlandsk  45  15  1990  Maywood  «Ik wil alles met je delen»  Nederlandsk  25  15  1992  Humphrey Campbell  «Wijs me de weg»  Nederlandsk  67  9  1993  Ruth Jacott  «Vrede»  Nederlandsk  92  6  1994  Willeke Alberti  «Waar is de zon?»  Nederlandsk  4  23  1996  Maxine og Franklin Brown  «De eerste keer»  Nederlandsk  78  7  63  09 1997  Mrs. Einstein  «Niemand heeft nog tijd»  Nederlandsk  5  22  1998  Edsilia  «Hemel en aarde»  Nederlandsk  150  25 1999  Marlayne  «One Good Reason»  Engelsk  71  8 2000  Linda Wagenmakers  «No Goodbyes»  Engelsk  40  13 2001  Michelle  «Out on My Own»  Engelsk  16  18 2003  Esther Hart  «One More Night»  Engelsk  45  13 2004  Re-Union  «Without You»  Engelsk  11  20  146  6 2005  Glennis Grace  «My Impossible Dream»  Engelsk  colspan=2 rowspan=8   53  14 2006  Treble  «Amambanda»  Kunstig språk og engelsk  22  20 2007  Edsilia Rombley  «On Top of the World»  Engelsk  38  21 2008  Hind  «Your Heart Belongs to Me»  Engelsk  27  13 2009  De Toppers  «Shine»  Engelsk  11  17 2010  Sieneke  «Ik ben verliefd (Sha-la-lie)»  Nederlandsk  29  14 2011  3JS  «Never Alone»  Engelsk  13  19 2012  Joan Franka  «You and Me»  Engelsk  35  15 2013  Anouk  «Birds»  Engelsk  114  9  75  6 2014  The Common Linnets  «Calm After the Storm»  Engelsk  238  2  150  1 2015  Trijntje Oosterhuis  «Walk Along»  Engelsk  colspan=2   33  14 2016  Douwe Bob  «Slow Down»  Engelsk  153  11  197  5 2017  O'G3NE  «Lights and Shadows»  Engelsk  150  11  200  4 2018  Waylon  «Outlaw in 'Em»  Engelsk  121  18  174  7 2019  Duncan Laurence  «Arcade»  Engelsk  498  1  280  1  Jeangu Macrooy  «Grow»  Engelsk  colspan="4"  2021  Jeangu Macrooy  «Birth of a New Age»  Engelsk og sranan tongo  11  23  colspan="2"   2022  S10  «De diepte»  Nederlandsk  171  11  221  2 2023  Mia Nicolai og Dion Cooper  «Burning Daylight»  Engelsk  colspan=2   7  13

Røystehistorikk (1957-2021)
 Finalane 

+ Nederland har gjeve flest poeng til Nr.  Land  Poeng1   1902   1863   1794   1675   158

+ Nederland har fått flest poeng frå Nr.  Land  Poeng1   1862   1583   1514   1475   138

 Galleri 

Eurovision Song Contest i Nederland
 År Stad Arena Programleiarar 1958  Hilversum Studioane til AVRO Hannie Lips 1970  Amsterdam RAI Congrescentrum Willy Dobbe 1976 Den HaagNederlands Congresgebouw Corry Brokken 1980 Marlous Fluitsma   Rotterdam Rotterdam Ahoy Chantal Janzen, Edsilia Rombley, Jan Smit og Nikkie de Jager 2021

 Eurovision: Europe Shine a Light 
16. mai 2020 arrangerte Nederland Eurovision: Europe Shine a Light. Dette var eit direktesendt underhaldningsshow som erstatning for Eurovision Song Contest 2020, som vart avlyst på grunn av koronavirusutbrotet. Chantal Janzen, Edsilia Rombley og Jan Smit var programleiarar for sendinga.

 År Stad Arena Programleiarar 2020  Hilversum Media Park Studio 21 Chantal Janzen, Edsilia Rombley og Jan Smit

Sjå òg
 Nederland i Junior Eurovision Song Contest

Referansar

 Kjelder 
Den offisielle nettsida til Eurovision Song Contest
Denne artikkelen er basert på ei omsetjing av artikkelen «Nederland i Eurovision Song Contest» frå ,  den 23. oktober 2020.  


Kategori:Land i Eurovision Song Contest